Document ID: 32005D0924

KOMISIJAS LĒMUMS
(2005. gada 21. decembris)
par to valstu sarakstu, kurām piešķirams īpašais veicināšanas režīms ilgtspējīgai attīstībai un labai pārvaldībai, kā paredzēts 26. panta e) apakšpunktā Padomes Regulai (EK) Nr. 980/2005 par vispārējo tarifa preferenču sistēmas piemērošanu
(2005/924/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 27. jūnija Regulu (EK) Nr. 980/2005 par vispārējo tarifa preferenču sistēmas piemērošanu (1), un jo īpaši tās 11. un 26. pantu,
tā kā:
(1)
Regula (EK) Nr. 980/2005 paredz piešķirt īpašu veicināšanas režīmu jaunattīstības valstīm, kas atbilst noteiktām prasībām attiecībā uz ilgtspējīgu attīstību un labu pārvaldību.
(2)
Katra jaunattīstības valsts, kas vēlas saņemt īpašo veicināšanas režīmu, līdz 2005. gada 31. oktobrim ir iesniegusi rakstisku pieprasījumu, kam pievienota vispusīga informācija par attiecīgo konvenciju ratifikāciju, tiesību aktiem un pasākumiem, kas veikti, lai efektīvi īstenotu konvenciju noteikumus, kā arī par valsts gatavību akceptēt attiecīgajās konvencijās un ar tām saistītajos instrumentos paredzēto uzraudzības un pārskatīšanas mehānismu un panākt pilnīgu atbilstību tam.
(3)
Komisija ir pārbaudījusi šos pieteikumus saskaņā ar Regulas (EK) Nr. 980/2005 11. panta noteikumiem un ir sagatavojusi būtiskajiem kritērijiem atbilstošo saņēmējvalstu galīgo sarakstu. Attiecīgi šīm valstīm no 2006. gada 1. janvāra līdz 2008. gada 31. decembrim ir jāpiešķir īpašais veicināšanas režīms.
(4)
Šajā lēmumā paredzētie pasākumi ir saskaņā ar Vispārējo preferenču komitejas atzinumu,
IR NOLĒMUSI ŠĀDI.
Vienīgais pants
Īpašais veicināšanas režīms ilgtspējīgai attīstībai un labai pārvaldībai, kas paredzēts Regulā (EK) Nr. 980/2005 par vispārējo tarifa preferenču sistēmas piemērošanu, no 2006. gada 1. janvāra līdz 2008. gada 31. decembrim tiek piešķirts šādām jaunattīstības valstīm:
(BO)
Bolīvijai
(CO)
Kolumbijai
(CR)
Kostarikai
(EC)
Ekvadorai
(GE)
Gruzijai
(GT)
Gvatemalai
(HN)
Hondurasai
(LK)
Šrilankai
(MD)
Moldovas Republikai
(MN)
Mongolijai
(NI)
Nikaragvai
(PA)
Panamai
(PE)
Peru
(SV)
Salvadorai
(VE)
Venecuēlai
Briselē, 2005. gada 21. decembrī

Labels: 10
3
15
19